**บทที่ 1**

**บทนำ**

**ภูมิหลัง**

 การสร้างสมดุลระหว่างการอนุรักษ์และการใช้ประโยชน์จากทรัพยากรธรรมชาติและสิ่งแวดล้อม บนแนวทางของความพอประมาณ ความมีเหตุผล และการใช้องค์ความรู้ทั้งทางวิชาการ และภูมิปัญญาท้องถิ่นประกอบการตัดสินใจ โดยคำนึงถึงความถูกต้องและเป็นธรรมในการสร้างภูมิคุ้มกันแก่ฐานทรัพยากรธรรมชาติและคุณภาพสิ่งแวดล้อม เพื่อส่งผลให้เกิด การพัฒนาที่ยั่งยืนที่เป็นการสมประโยชน์ต่อการพัฒนาในหลายมิติ ทั้งมิติด้านเศรษฐกิจ สังคม และสิ่งแวดล้อมซึ่งการประยุกต์ใช้แนวคิดดังกล่าวต้องพิจารณาบริบทการจัดการทรัพยากรธรรมชาติและสิ่งแวดล้อมอย่างรอบด้าน โดยเฉพาะบริบทของการเปลี่ยนแปลงที่จะเกิดขึ้นจาก แรงกดดันของกระแสแนวคิดและสถานการณ์ต่าง ๆ ทั้งภายในและภายนอกประเทศ ที่ส่งผลให้การสร้างภูมิคุ้มกันในมิติต่าง ๆ ที่เกี่ยวข้องทวีความสำคัญยิ่งขึ้น นอกจากนี้ ยังต้องพิจารณาถึงเหตุปัจจัยที่ก่อให้เกิดการขาดสมดุลในการพัฒนา และความเสื่อมโทรมของทรัพยากรธรรมชาติและสิ่งแวดล้อมที่ผ่านมา ซึ่งส่งผลให้ต้องเร่งบูรณาการการจัดการทรัพยากรธรรมชาติและสิ่งแวดล้อม เพื่อให้ผสมผสานกับการพัฒนาประเทศในด้านอื่น ๆ ที่จะนำไปสู่การสร้างสมดุลและการพัฒนาที่ยั่งยืนอย่างแท้จริงรวมถึงให้ความสำคัญต่อบทบาทที่เข้มแข็งขึ้นของภาคประชาชน สิทธิชุมชน และส่งเสริมการกระจายอำนาจและหน้าที่รับผิดชอบ ตามแนวทางของรัฐธรรมนูญแห่งราชอาณาจักรไทย พุทธศักราช 2550ทั้งนี้ ทิศทางของ การบริหารจัดการทรัพยากรธรรมชาติและสิ่งแวดล้อม ต้องมีความสอดคล้องและต่อยอดกับทิศทางของแผนพัฒนาเศรษฐกิจและสังคมแห่งชาติ ฉบับที่ 11 (พ.ศ. 2555 - 2559) ซึ่งมุ่งเน้นการสร้างสมดุลการพัฒนาในทุกมิติ การพัฒนาทรัพยากรมนุษย์อย่างมีคุณภาพ การสร้างความเป็นธรรมในสังคม และการสร้างภูมิคุ้มกันต่อความเสี่ยงในมิติต่างๆ อย่างยั่งยืน ยุทธศาสตร์และแนวทางการพัฒนาในมิติด้านทรัพยากรธรรมชาติและสิ่งแวดล้อม ภายใต้แผนพัฒนาเศรษฐกิจและสังคมแห่งชาติ ฉบับที่ 11 (พ.ศ. 2555 - 2559) ที่ให้ความสำคัญกับการสร้างเศรษฐกิจสร้างสรรค์และเศรษฐกิจที่เป็นมิตรต่อสิ่งแวดล้อม (Creative and Green Economy) มาเป็นแนวทาง ในการกำหนดกรอบแนวคิดและทิศทางการจัดการทรัพยากรธรรมชาติและสิ่งแวดล้อมของประเทศ ยังมุ่งเน้นแนวทางการใช้ประโยชน์จากทรัพยากรธรรมชาติและสิ่งแวดล้อมอย่างมีประสิทธิภาพและเป็นธรรม โดยเปิดโอกาสให้ประชาชนกลุ่มต่าง ๆ สามารถเข้าถึงทรัพยากรธรรมชาติได้อย่างเท่าเทียมกัน และกำหนดมาตรการสร้างภูมิคุ้มกันต่อความเสี่ยงจากการเปลี่ยนแปลงสภาพภูมิอากาศและภัยธรรมชาติ เพื่อเตรียมความพร้อมในการเผชิญกับปัญหาความผันผวนจากผลของการเปลี่ยนแปลงสภาพภูมิอากาศและภัยธรรมชาติ ที่นับวันจะทวีความรุนแรงมากขึ้น (**สำนักงานนโยบายและแผนทรัพยากรธรรมชาติและสิ่งแวดล้อม.** 2555 : 36)

 เนื่องจากสถานการณ์การเปลี่ยนแปลงทรัพยากรธรรมชาติและสิ่งแวดล้อมของประเทศไทย ได้รับผลกระทบจากการเปลี่ยนแปลงในบริบทของโลก และปัจจัยภายในประเทศ ทั้งเรื่องการเปลี่ยนแปลงสภาพภูมิอากาศการเพิ่มของจำนวนประชากรการพัฒนาเศรษฐกิจที่มุ่ง การเจริญเติมโต และการแข่งขันทางด้านการค้า และการลงทุนทำให้การใช้ประโยชน์จากทรัพยากรธรรมชาติเกินศักยภาพในการรับของระบบนิเวศ ในขณะความสามารถของการบริหารจัดการและเครื่องมือทางนโยบาย เช่น ฐานข้อมูล กฎระเบียบ การบังคับใช้กฎหมาย และเครื่องมือทางเศรษฐศาสตร์ ยังไม่สามารถนำมาใช้ได้อย่างมีประสิทธิ์ภาพ นำสู่ความเสื่อมโทรมของทรัพยากรธรรมชาติและสิ่งแวดล้อม และส่งผลต่อความสมดุลของระบบนิเวศโดยรวมอย่างต่อเนื่อง การบริหารจัดการทรัพยากรธรรมชาติและสิ่งแวดล้อมในปัจจุบันยังไม่มีประสิทธิภาพเท่าที่ควร ขาดการบูรณาการระหว่างหน่วยงานรับผิดชอบที่เกี่ยวข้อง ส่งผลให้การกำหนดเครื่องมือและกลไกในการจัดการทรัพยากรธรรมชาติและสิ่งแวดล้อม เป็นแบบแยกส่วน ระบบการจัดการข้อมูลด้านทรัพยากรธรรมชาติและสิ่งแวดล้อมยังไม่เป็นมาตรฐาน ไม่ครอบคลุม และการเชื่อมโยงกับข้อมูลด้านเศรษฐกิจและสังคม กฎหมายมีลักษณะของการบริหารจัดการทรัพยากรรายสาขา ขาดประสิทธิภาพในการบังคับใช้ ขาดความเป็นธรรม และไม่โปร่งใส ยังมีปัญหาด้านการทุจริตคอร์รัปชั่น และไม่เป็นธรรมในการจัดสรรทรัพยากร เช่น ที่ดิน น้ำ และป่า ส่งผลให้เกิดความไม่ไว้วางใจในการบริหารจัดการของภาครัฐ ในขณะที่เกิดช่องว่างทางนโยบายในการบูรณาการระหว่างการอนุรักษ์สิ่งแวดล้อม กับการพัฒนาเศรษฐกิจ ประกอบกับความอ่อนแอของกลไกการจัดการสิ่งแวดล้อม และบังคับใช้กฎหมาย ความไม่มีประสิทธิภาพของเครื่องมือกำกับและควบคุมในการบรรเทาผลกระทบของโครงการขนาดใหญ่ ส่งให้เกิดผลกระทบมาจากโครงการพัฒนาเศรษฐกิจขนาดใหญ่ ทั้งภาครัฐและเอกชน แม้โครงการเหล่านี้จะตอบสนองเป้าหมายทางเศรษฐกิจและเพิ่มรายได้ แต่ก่อให้เกิดผลกระทบทางสังคมและสิ่งแวดล้อมหลายประการ เกิดมลพิษด้านอากาศการปนเปื้อนโลหะและสารอินทรีย์ระเหยง่ายของน้ำผิวดิน น้ำใต้ดิน การรั่วไหลของสารเคมี เกิดความเสี่ยงต่อสุขภาพของประชาชน และมีผลกระทบต่อธรรมชาติและสิ่งแวดล้อม (สำนักงานคณะกรรมการพัฒนาเศรษฐกิจและสังคมแห่งชาติ. 2555 : 102)

 การรักษาทรัพยากรธรรมชาติและสิ่งแวดล้อมจึงเป็นสิ่งจำเป็น และวิธีการรักษาทรัพยากรธรรมชาติที่ได้ผลดีที่สุดวิธีหนึ่งคือ การบริหารจัดการธรรมชาติและสิ่งแวดล้อมภาคครัวเรือน และความหลากหลายทางชีวภาพ (ชนกพร ไผทสิทธิกุล. 2554 : 12) แต่ถ้าการบริหารจัดการทรัพยากรธรรมชาติและสิ่งแวดล้อมโดยหวงกันมิให้ใช้ประโยชน์ ย่อมขัดต่อความต้องการใช้ทรัพยากรธรรมชาติและสิ่งแวดล้อมมนุษย์ มนุษย์จึงมักฝ่าฝืนมาตรการในการอนุรักษ์การลักลอบเข้าไปใช้ทรัพยากรธรรมชาติและสิ่งแวดล้อมที่อยู่โดยไม่คำนึ่งถึงผลเสีย ที่จะเกิดขึ้นในภายหลัง ไม่มีการชั่งน้ำหนักประโยชน์ที่ได้รับกับประโยชน์ที่อาจได้รับในอนาคตจากทรัพยากรธรรมชาติและสิ่งแวดล้อมที่สูญเสียไป และไม่รู้สึกว่าทรัพยากรธรรมชาติและสิ่งแวดล้อมเหล่านั้นเป็นของตนจึงไม่มีการใช้ทรัพยากรธรรมชาติและสิ่งแวดล้อมอย่างยั่งยืน จึงเกิดความพยายามที่จะสร้างความสมดุลระหว่างความต้องการใช้ทรัพยากรธรรมชาติและสิ่งแวดล้อมของมนุษย์กับการอนุรักษ์ความหลากหลายทางชีวภาพและวัฒนธรรมท้องถิ่นรวมทั้งการพัฒนาเศรษฐกิจและสังคม จนเกิดเป็นหลักการสำคัญของพื้นที่ต้องการให้มี การพัฒนาเศรษฐกิจและสังคมควบคู่ไปกับการบริหารจัดการทรัพยากรธรรมชาติและสิ่งแวดล้อม ที่มีความหลากหลายทางชีวภาพและวัฒนธรรมอย่างสมดุล ซึ่งเป็นหลักการที่ไม่แยกมนุษย์ออกจากแหล่งทรัพยากรธรรมชาติและสิ่งแวดล้อม มีแนวคิดว่ามนุษย์ต้องอยู่กับทรัพยากรธรรมชาติและสิ่งแวดล้อม ต้องมีเกี่ยวข้องสัมพันธ์กับทรัพยากรธรรมชาติและสิ่งแวดล้อม ต้องเกื้อกูลกัน และสามารถใช้ประโยชน์จากการบริหารจัดการทรัพยากรธรรมชาติและสิ่งแวดล้อมโดยไม่มีการห้าม แต่ต้องใช้อย่างถูกต้องและยั่งยืนปัจจุบันปัญหาสิ่งแวดล้อมได้ทวีความรุนแรงขึ้นเรื่อย ๆ (วันทนีย์ วาสิกะสิน. (2554 : 5) เนื่องจากจำนวนประชากรมนุษย์ในโลกเพิ่มขึ้นอย่างมากและรวดเร็ว ประกอบกับความเจริญก้าวหน้าทางด้านวิทยาศาสตร์และเทคโนโลยีทำให้เกิดการพัฒนาด้านต่าง ๆ ตามมาแต่การพัฒนาของประเทศต่าง ๆ ทั่วโลกที่ผ่านมาเน้นการพัฒนาทางเศรษฐกิจที่มุ่งการเจริญเติบโตของภาคอุตสาหกรรม และการส่งเสริมการบริโภคของประชากรภายในประเทศให้สูงขึ้น การพัฒนาดังกล่าวจึงเป็นการเร่งรัดให้มีการนำทรัพยากรธรรมชาติและสิ่งแวดล้อมมาใช้ประโยชน์อย่างรวดเร็ว จนกระทั่งทำให้สภาวะทรัพยากรธรรมชาติและสิ่งแวดล้อมเปลี่ยนแปลงไปอย่างรวดเร็วมากเกินกว่าระดับการเปลี่ยนแปลงตามธรรมชาติ จนเป็นเหตุให้เกิดปัญหาความเสื่อมโทรมของทรัพยากรธรรมชาติและสิ่งแวดล้อมขึ้นภายในประเทศ ด้วยเหตุนี้ทุกประเทศในโลกจึงหันมาให้ความสนใจที่จะช่วยกันและร่วมมือกันป้องกันและแก้ไขปัญหาดังกล่าว ซึ่งกระบวนการป้องกันและแก้ไขปัญหาสิ่งแวดล้อมที่ประเทศต่าง ๆ ให้ความสนใจมากที่สุดในปัจจุบันคือ การพัฒนาสิ่งแวดล้อมที่ยั่งยืน (วศิน อิงคพัฒนากุล. 2558 : 9) การพัฒนาชนบทให้มีเสถียรภาพทางเศรษฐกิจและเน้นการกระจายรายได้ควบคู่ไปกับการรักษาคุณภาพสิ่งแวดล้อมและการพัฒนาทรัพยากรมนุษย์องค์ประกอบของสังคมที่การพัฒนาที่ยั่งยืนความอุดมสมบูรณ์ของทรัพยากรธรรมชาติและสิ่งแวดล้อมและการใช้ทรัพยากร เช่น ปริมาณแหล่งน้ำและความเพียงพอของน้ำใช้ในปัจจุบัน การใช้พลังงานทดแทนอย่างอื่น ทั้งจากธรรมชาติและจากการประดิษฐ์ขึ้น ได้แก่ พลังงานน้ำ พลังงานลม พลังงานความร้อนใต้พิภพ พลังงานแก๊สชีวภาพ และพลังงานแสงอาทิตย์ และมีการอนุรักษ์ความหลากหลายทางชีวภาพเศรษฐกิจที่มั่นคงของชุมชนมีการพัฒนาที่ทำให้ชุมชนมีเศรษฐกิจดีอย่างต่อเนื่องและควบวงจรคุณภาพชีวิตที่ดีของประชากรในชุมชนมีการอยู่ดีกินดี อยู่ในที่ที่มีอากาศดี ปราศจากมลภาวะ มีการจัดสรรการใช้ประโยชน์จากที่ดินอย่างถูกต้องตามศักยภาพของแต่ละพื้นที่ มีบริการสาธารณสุขอย่างทั่วถึง มีการให้การศึกษาอย่างต่อเนื่อง หลักการการพัฒนาทรัพยากรธรรมชาติและสิ่งแวดล้อมที่ยั่งยืนหลักการที่นำไปสู่ความยั่งยืนรักษาและกระตุ้นให้เกิดความหลากหลาย การพัฒนาที่จะนำไปสู่ความยั่งยืนมีหลายแนวทางทั้งทางเศรษฐกิจ สังคม และการเมือง มนุษย์จึงควรรักษาและกระตุ้นให้เกิดความหลากหลายโดยไม่ผูกขาดเฉพาะรูปแบบที่ถูกต้องที่สุดหรือสมบูรณ์ที่สุดของวัฒนธรรม จริยธรรม ศาสนา และสังคม เพียงแนวทางใดทางหนึ่งเท่านั้น ดำเนินการพัฒนาหรือสร้างระบบเศรษฐกิจที่รวมเอาทรัพยากรธรรมชาติและสิ่งแวดล้อม และเวลาในอนาคตเข้าไว้ในกระบวนการตัดสินใจต้องแสวงหาแนวทางที่เห็นร่วมกันบนพื้นฐานของทรัพยากรธรรมชาติและสิ่งแวดล้อม สังคม วัฒนธรรม และศีลธรรม ที่มีความหลากหลายแนวทางการปฏิบัติการพัฒนาทรัพยากรธรรมชาติและสิ่งแวดล้อมที่ยั่งยืน แนวทางในการปฏิบัติที่จะไปสู่การพัฒนาสิ่งแวดล้อมที่ยั่งยืน การรักษาคุณภาพทรัพยากรธรรมชาติและสิ่งแวดล้อม การอนุรักษ์สสารและวงจรการหมุนเวียน ซึ่งเป็นความสามารถในการฟื้นตัวของธรรมชาติ จำกัดการปล่อยของเสีย เพื่อรักษาความสามารถของธรรมชาติในการจัดการกับของเสียรักษาความหลากหลายของระบบนิเวศแบบต่าง ๆ ที่มีความสัมพันธ์กันบนพื้นที่ใดพื้นที่หนึ่ง เพื่อควบคุมความสามารถในการสร้างผลผลิตของธรรมชาติไว้ ใช้ทรัพยากรอย่างมีอย่างประสิทธิภาพทำให้เกิดความยุติธรรม โดยอาศัยหลักการว่าใครทำคนนั้นต้องจ่าย ให้การชดเชยกับผู้ที่ได้รับผลกระทบจากผู้ที่ก่อให้เกิดปัญหา มีมาตรการชดเชยแก่การผลิตที่สร้างผลดีต่อสิ่งแวดล้อมที่อาจมีกำไรน้อยในระบบธุรกิจกระจายสิทธิและรับรองสิทธิในการใช้ทรัพยากรธรรมชาติและสิ่งแวดล้อมให้แก่กลุ่มคนในสังคมอย่างเสมอภาคให้ความคุ้มครองทรัพยากรไปพร้อม ๆ กับการรักษาสิ่งแวดล้อม ต้องควบคุมอย่าให้สังคมต้องจ่ายค่าชดเชยเพื่อปกปิดปัญหานิเวศวิทยาและสิ่งแวดล้อมดำเนินการค้นคว้าทางวิทยาศาสตร์ ส่งเสริมเจตคติที่ดีของสังคมต่อสิ่งแวดล้อมและทรัพยากรธรรมชาติ หลีกเลี่ยงการทำลายสิ่งแวดล้อม เมื่อมีความไม่แน่ใจเกี่ยวกับปัญหาสิ่งแวดล้อมหรือเทคนิคที่อาจจะมี เพิ่มความหลากหลายทางนิเวศวิทยา เศรษฐกิจ และสังคม เนื่องจากความหลากหลายดังกล่าวจะเป็นประโยชน์ในการปรับตัวให้ตอบสนองได้อย่างรวดเร็วต่อการเปลี่ยนแปลงที่อาจจะมี สงวนรักษาแหล่งทรัพยากรธรรมชาติ โดยการสร้างความรู้ความเช้าใจที่ถูกต้องให้แก่คนในชุมชน เพื่อให้เห็นคุณค่าของทรัพยากรธรรมชาติและสิ่งแวดล้อมและเกิดจิตสำนึกที่จะมีส่วนร่วมในการรักษาแหล่งทรัพยากรธรรมชาติ (สํานักงานนโยบายและแผนทรัพยากรธรรมชาติ และสิ่งแวดล้อม. (2552 : 21)

 จากการศึกษาประวัติศาสตร์ท้องถิ่นของหมู่บ้านฮ่องฮี โดยการเล่าเรื่องของผู้สูงอายุและปราชญ์ชุมชน พบว่า หมู่บ้านฮ่องฮีได้ก่อตั้งขึ้นราว พ.ศ. 2220 มีอายุ 338 ปี ชาวบ้านเรียกผู้ปกครองหมู่บ้านว่า เฒ่ากวนบ้าน ซึ่งมีวีถีการดำรงชีวิติที่เรียบง่ายพึ่งพิงธรรมชาติและสิ่งแวดล้อม โดยที่ตั้งทำเลของหมู่บ้านตั้งอยู่ใกล้บริเวณลำห้วยปลาหลด ซึ่งเป็นคลองน้ำลักษณะยาวรีมีความอุดมสมบูรณ์ และมีน้ำเพียงพอตลอดปีในการอุปโภคบริโภค รวมทั้ง การเพาะปลูก การเลี้ยงสัตว์ การปลูกข้าว ชาวบ้านยังพึ่งพิงอาศัยทรัพยากรธรรมชาติและสิ่งแวดล้อมเป็นหลักในการดำรงชีวิต ทำให้เกิดความสัมพันธ์กันอย่างแน่นเฟ้น และชาวบ้าน ยังเป็นองค์ประกอบอย่างหนึ่งของสิ่งแวดล้อมและธรรมชาติ ที่อาศัยสิ่งแวดล้อมธรรมชาติเป็นปัจจัยในการดำรงชีวิต ไม่สามารถแยกออกจากกันและกันได้ และถ้าเมื่อใดที่มีเหตุผลกำหนดให้ต้องแยกจากกัน เมื่อนั้นทั้งชาวบ้านและสิ่งแวดล้อมและธรรมชาติกำลังมุ่งสู่วิถี การเปลี่ยนแปลงสู่หายนะด้วยกัน เป็นที่แน่ชัดว่าปัจจัยทั้งสี่ของชีวิต คือ ที่อยู่อาศัย เครื่องนุ่งห่ม อาหาร และยารักโรค ซึ่งเป็นปัจจัยวัตถุ ได้มาจาการแปรสภาพหรือทำลายส่วนหนึ่งของทรัพยากรธรรมชาติและสิ่งแวดล้อม ซึ่งในอดีตชาวบ้านอยู่ภายใต้อิทธิพลของธรรมชาติ การเปลี่ยนแปลงธรรมชาติและสิ่งแวดล้อมเกิดขึ้นอย่างค่อยเป็นค่อยไปจึงอยู่ในวิสัยที่ธรรมชาติและสิ่งแวดล้อมจะปรับสมดุลในตัวของมันเองผลกระทบจึงยังไม่ปรากฏให้เห็น แต่เมื่อจำนวนชาวบ้านเพิ่มมากขึ้น มีความเจริญก้าวหน้าทางเทคโนโลยีมากขึ้น ธรรมชาติและสิ่งแวดล้อมถูกเปลี่ยนแปลงอยย่างมาก และรวดเร็วเพื่อสนองต่อความต้องการของชาวบ้าน และปัจจุบันมีการพัฒนาแข่งขันกันทางด้านเศรษฐกิจ ส่งผลให้มีการทำลายล้างธรรมชาติและสิ่งแวดล้อมอย่างรุ่นทำให้ธรรมชาติและสิ่งแวดล้อมเริ่มเสียสมดุล และก่อให้เกิดความเดือดร้อนแก่ที่อยู่อาศัยและ ที่ทำกิน ซึ่งเห็นได้ชัดว่ามนุษย์ถูกควบคุมโดยธรรมชาติและสิ่งแวดล้อม มนุษย์ปรับตัวเข้าธรรมชาติและสิ่งแวดล้อม มนุษย์ทำลายธรรมชาติและสิ่งแวดล้อม และมนุษย์ถูกทำลาย โดยธรรมชาติและสิ่งแวดล้อม (สันต์ เกตุปราณีต. 2559 : 11)

 เมื่อปี พ.ศ.2556 พบว่าภาคครัวเรือนเกิดจากสภาวะในชุมชนมีแนวโน้มจากการหย่า เกิดจากความอดทนน้องลงทั้งกดดันจากความเครียดการงาน ค่านิยมใหม่พึ่งลำแข้งตัวเอง ภาวะผู้คนในชุมชนมีปัญหาความเครียด โรคซึมเศร้า ส่วนหนึ่งเกิดจากการขาดทักษะชีวิตในการรับมือกับปัญหา ซึ่งคนในชุมชนให้ความสำคัญกับการแข่งขันกันในด้านต่าง ๆ ของรูปกายภายนอก หรือภาพลักษณ์มากกว่าคุณค่าจากด้านใน หรือแม้แต่ความรักที่คอยประคบ ตามใจ ไม่อยากให้ลำบาก ให้คิดและตัดสินใจให้ด้วยเหตุผลว่ารักลูกก็เป็นส่วนหนึ่งของการทำร้ายลูก ทำให้ลูกขาดทักษะการสร้างความเข้มแข็งให้กับตัวเอง หรือสามารถจัดการปัญหาเมื่อเกิดความผิดพลาดในชีวิตได้ (จุติพงศ์ ภูสุมาศ. 2558 : 21) ควรสร้างภูมิคุ้มกันทางจิตใจ ที่พ่อแม่ปลูกฝังได้ตั้งแต่เล็ก จำเป็นต้องให้เด็กได้เรียนรู้ชีวิตอย่างรอบด้าน ให้กำลังใจและคำพูดด้านบวกเป็นสิ่งที่มีพลังให้ได้รู้ถึงสิ่งที่ผิดหวัง และให้สามารถลุกขึ้นมาต่อสู้เองเพื่อให้ผ่านวิกฤตได้ มีอุปสรรคบ้าง ต้องมีความยืดหยุ่นในสภาวการณ์ปัจจุบัน ถ้าคนในครอบครัวมีทักษะชีวิตจะทำให้เข้มแข็ง เมื่อยามเกิดเหตุการณ์จริงคนในครอบครัวก็จะสามารถแก้ไขสถานการณ์ได้ เหนือสิ่งอื่นใดคือคนในครอบครัวต้องเป็นส่วนหนึ่งของกันและกัน การพูดคุยและทำกิจกรรมร่วมกันเป็นสิ่งที่ครอบครัวร่วมกันทำอย่างสม่ำเสมอ แนวโน้นปัญหาทางสังคมที่เพิ่มมากขึ้น เนื่องสภาพปัญหาทางสังคมมีความซับซ้อนมากกว่าที่คนในครอบครัวคิดมากท่ามกลางสังคมที่เปราะบางยิ่งต้องสร้างความเข้มแข็งทางใจสถานการณ์ในท้องถิ่น เริ่มมีคำถามว่าทรัพยากรธรรมชาติและสิ่งแวดล้อมมีความสัมพันธ์เชื่อมโยงและชี้ให้เห็นกระบวนการ เผยแพร่และรับรู้ แนวคิดการบริหารจัดการธรรมชาติและสิ่งแวดล้อมภาคครัวเรือน มีมิติความแตกต่างมีความลงตัวอย่างไร ประหนึ่งว่า สังคมตั้งคำถามได้ แต่ใครเป็นคนตอบ การดำรงอยู่และเป็นไปของภาคครัวเรือน คุณค่าของคนในภาคครัวเรือน เป็นอย่างไร ด้วยคำถามเหล่านี้ จึงมีแนวคิดว่าการสื่อสารผ่านตัวบุคคลที่มีคุณภาพสาระที่ต้องการสื่อสารต้องมีคุณภาพ กระบวนงานต้องมีคุณภาพจะเป็นตัวแบบพร้อมทำหน้าที่ อย่างมีคุณภาพ (สัจจะ จรัสรุ่งรวีวรและจุติพงศ์,ภูสุมาศ. (2558 : 19)

 จากการพหุลักษณ์ท้องถิ่นพบว่าความผูกพันกับถิ่นที่อยู่ ภาวะหลงทาง เชื่อในศาสตร์และศิลป์ของคนอื่นมากกว่าตนเอง ภาวะกดดันและการหาทางออกความสุขที่แท้จริงคือ การนำหลักธรรมที่สร้างความเข้มแข็ง และกลวิธีความเปราะบางในภาคครัวเรือน คือ หลักธรรมทิฏฐธัมมิกัตถประโยชน์ ซึ่งเป็นหลักธรรมใน[พุทธศาสนา](https://th.wikipedia.org/wiki/%E0%B8%9E%E0%B8%B8%E0%B8%97%E0%B8%98%E0%B8%A8%E0%B8%B2%E0%B8%AA%E0%B8%99%E0%B8%B2) หรือพูดกันโดยทั่วไปว่าหัวใจเศรษฐี "อุ อา กะ สะ” หมายถึง ธรรมที่เป็นไปเพื่อประโยชน์ในปัจจุบัน หลักธรรมอันอำนวยประโยชน์สุขขั้นต้น เพื่อประโยชน์สุขสามัญที่มองเห็นกันในชาตินี้ ที่คนทั่วไปปรารถนา มี ทรัพย์ ยศ เกียรติ ไมตรี อันจะสำเร็จด้วยธรรม 4 ประการ คือ อุฏฐานสัมปทา ถึงพร้อมด้วยความหมั่น เช่นขยันหมั่นเพียร เลี้ยงชีพด้วยการหมั่นประกอบการงาน เป็นผู้ขยันไม่เกียจคร้านในการงานนั้น ประกอบด้วยปัญญาเครื่องสอดส่อง อันเป็นอุบายในการงานนั้น ให้สามารถทำได้สำเร็จ อารักขสัมปทา ถึงพร้อมด้วยการรักษาโภคทรัพย์ ที่หามาได้ด้วยความขยันหมั่นเพียร โดยชอบธรรม เขารักษาคุ้มครองโภคทรัพย์เหล่านั้นไว้ได้พร้อมมูล ไม่ให้ถูกลัก หรือทำลายไปโดยภัยต่าง ๆ กัลยาณมิตตตา คบคนดี ไม่คบคนชั่ว อยู่อาศัยในบ้านหรือนิคมใด ย่อมดำรงตน เจรจา สนทนากับบุคคลในบ้านหรือนิคมนั้น ซึ่งเป็นผู้มีสมาจารบริสุทธิ์ ผู้ถึงพร้อมด้วยศรัทธา ศีล จาคะ ปัญญา สมชีวิตา อยู่อย่างพอเพียง รู้ทางเจริญทรัพย์และทางเสื่อมแห่งโภคทรัพย์ แล้วเลี้ยงชีพพอเหมาะ ไม่ให้สุรุ่ยสุร่ายฟูมฟายนัก ไม่ให้ฝืดเคืองนัก ด้วยคิดว่า รายได้ของเราจักต้องเหนือรายจ่าย และรายจ่ายของเราจักต้องไม่เหนือรายได้ เป็นหลักสร้างกระบวนการที่มนุษย์ต้องอยู่ร่วมกับสิ่งแวดล้อมและธรรมชาติ (พระพรหมคุณากรณ์ ป.อ.ปยุตโต. 2555 : 21)

 จากการพิจารณาสถานการณ์และความเสี่ยงที่เกิดขึ้นในปัจจุบันและแนวโน้มในอนาคตสังคมไทยต้องเผชิญ ชี้ให้เห็นถึงผลกระทบที่จะเกิดกับทรัพยากรธรรมชาติและสิ่งแวดล้อม ซึ่งเป็นฐานการพัฒนาของในอนาคต จึงจำเป็นต้องสร้างภูมิคุ้มกันเพื่อให้สามารถลดความเสี่ยงและบริหารจัดการรวมทั้งสร้างความพร้อมในการรับมือกับปัจจัยเสี่ยง ใช้ประโยชน์ และการเปลี่ยนแปลงของปัจจัยการผลิต รวมไปถึงการลงทุนด้านการพัฒนาโครงสร้างพื้นฐานทางกายภาพและการฟื้นฟูระบบนิเวศ คืนสมดุลให้ธรรมชาติ สิ่งแวดล้อมเป็นฐานที่มั่นคงในการพัฒนาได้อย่างยั่งยืน โดยภูมิคุ้มกันที่สำคัญ และการดำเนินชีวิตตามหลักปรัชญาของเศรษฐกิจพอเพียง วิถีชีวิตชุมชน ตระหนักถึงประโยชน์และคุณค่าของทรัพยากรธรรมชาติและสิ่งแวดล้อม จะเป็นภูมิคุ้มกันนำไปสู่สังคมและเศรษฐกิจสีเขียวที่มีแบบแผนการผลิตและบริโภคอย่างยั่งยืนและเป็นมิตรต่อสิ่งแวดล้อม การแก้ไขปัญหาด้วยเทคโนโลยีเพียงอย่างเดียวอาจไม่ทันกับปัญหาที่สะสมอย่างต่อเนื่อง หากประชาชนยังคงมีพฤติกรรมการบริโภคเกินพอดีขาดความตระหนัก รักและหวงแหนในทรัพยากรธรรมชาติและสิ่งแวดล้อม การไม่ให้ความสำคัญกับระบบเกษตรกรรมยั่งยืนเท่าที่ควร อันจะเป็นพื้นฐานในการเปลี่ยนพฤติกรรมไปสู่วิถีแห่งการผลิตและบริโภคที่มีความพอดี ประหยัด รู้คุณค่าและยั่งยืนในชุมชน จากสภาพปัญหาและสถานการณ์ด้านทรัพยากรธรรมชาติและสิ่งแวดล้อมดังกล่าว ชุมชนหมู่บ้านฮ่องฮี ตำบลยางตลาด อำเภอยางตลาด จังหวัดกาฬสินธุ์ จึงเป็นชุมชนที่มีริเริ่มดำเนินการขับเคลื่อนกระบวนการเรียนรู้ผ่านกิจกรรมที่หลากหลายในภาคครัวเรือนในการบริหารจัดการทรัพยากรธรรมชาติและสิ่งแวดล้อม ภายใต้การใช้หลักธรรมทิฏฐธัมมิกัตถประโยชน์ ซึ่งเรียกว่า ศิลปะในชีวมณฑลภาคครัวเรือน (ชนกพร ไผทสิทธิกุล. 2554 : 14)

 ดังนั้นศิลปะในชีวมณฑลภาคครัวเรือนเป็นรูปแบบการบริหารจัดการสิ่งแวดล้อมและธรรมชาติภาคครัวเรือนของการกระบวนการเรียนรู้ โดยใช้หลักพุทธธรรมเป็นรูปแบบในการบริหารจัดการทรัพยากรธรรมชาติ และสิ่งแวดล้อม ภายใต้หลักสร้างกระบวนการที่มนุษย์ต้องอยู่ร่วมกับสิ่งแวดล้อมและธรรมชาติ ที่เป็นทั้งศาสตร์และศิลป์แห่งองค์ความรู้ในกระบวนการ วิธีการในการดำรงชีวิตของเผ่าพันธุ์มนุษย์ ซึ่งมนุษย์มีความสัมพันธ์กับศาสตร์ต่าง ๆ ที่เกี่ยวข้องกับวีถีการดำรงชีวิต ให้บรรลุเป้าหมายแห่งศาสตร์นั้น ศิลปะในชีวมณฑลภาคครัวเรือนจึงเป็นนวัตกรรมเพื่อการพัฒนาท้องถิ่น ที่ไม่เพียงนำการเปลี่ยนแปลง แต่เป็นการรู้จักการใช้ประโยชน์จากธรรมชาติและสิ่งแวดล้อมสร้างสรรค์ซึ่งเป็นทรัพยากรที่มีคุณค่า ด้วยวีถีทางที่เป็นระบบ มีกระบวนการที่แจ่มชัด มีกรอบวิธีคิด และวิธีการมารองรับ ทำให้การพัฒนารูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือน เป็นเรื่องที่วางแผนได้ทำให้เกิดขึ้นจริงได้และทำซ้ำได้จึงเป็นนวัตกรรมเพื่อการพัฒนาท้องถิ่นที่ให้ความสำคัญต่อยุทธศาสตร์การพัฒนาของแผนพัฒนาเศรษฐกิจและสังคมแห่งชาติ ฉบับที่ 11 (พ.ศ. 2555-2559) (สำนักงานคณะกรรมการพัฒนาเศรษฐกิจและสังคมแห่งชาติ. 2554 : 12)

 จากความสำคัญดังกล่าวผู้วิจัยได้มองเห็นความสำคัญและจำเป็นในการบริหารจัดการทรัพยากรธรรมชาติและสิ่งแวดล้อม โดยใช้ศิลปะในชีวมณฑลภาคครัวเรือนภายใต้หลักพุทธธรรมทางพระพุทธศาสนา รวมทั้งกระบวนการพัฒนาที่เน้นการมีส่วนร่วมและการยึดหลักปรัชญาของเศรษฐกิจพอเพียง มาเป็นเครื่องมือและนวัตกรรมเพื่อการพัฒนาท้องถิ่น ซึ่งมีกลไกบริหารจัดการเพื่อรับมือกับการเปลี่ยนแปลงสภาพภูมิอากาศ การอนุรักษ์และใช้ประโยชน์ทรัพยากรธรรมชาติอย่างเหมาะสม มีประสิทธิภาพ มีองค์ความรู้ข้อมูล สร้างแรงจูงใจและเปลี่ยนแปลงพฤติกรรม สร้างความตระหนักและจิตสำนึกรับผิดชอบของคนในชุมชน เสริมสร้างศักยภาพในการบริหารจัดการทรัพยากรธรรมชาติและสิ่งแวดล้อมโดยเฉพาะในภาคครัวเรือนอีกทั้งสร้างความเข้มแข็งของชุมชนเพื่อการอนุรักษ์ และฟื้นฟูฐานทรัพยากรความหลากหลายทางชีวภาพ ส่งผลให้ชุมชนมีขีดความสามารถในการพัฒนาที่สอดคล้องกับสภาพภูมิสังคม ทำให้ปรับไปสู่วิถีการพึ่งตนเองและเกิดความยั่งยืนได้

**คำถามการวิจัย**

 1. สถานการณ์ปัญหาการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮีเป็นอย่างไร

 2. การพัฒนารูปแบบการบริหารจัดการทรัพยากรธรรมชาติและสิ่งแวดล้อม ภาคครัวเรือนอย่างไร

 3. ทดลองและประเมินผลการใช้รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือนอย่างไร

**วัตถุประสงค์การวิจัย**

 1. เพื่อศึกษาประวัติการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮี

 2. เพื่อพัฒนากิจกรรมการบริหารจัดการทรัพยากรธรรมชาติและสิ่งแวดล้อม ภาคครัวเรือน

 3. เพื่อทดลองและประเมินผลการใช้รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือน

**ขอบเขตการวิจัย**

 **1. กลุ่มเป้าหมาย**

 ประชากรและกลุ่มตัวอย่างในการวิจัยครั้งนี้ได้แบ่งออกเป็น 3 ระยะ คือ

 ระยะที่ 1 ศึกษาสถานการณ์ปัญหาการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮี โดยศึกษาข้อมูลเกี่ยวกับบริบททั่วไป อัตลักษณ์ของชุมชน ประวัติศาสตร์ สภาพทรัพยากรธรรมชาติและสิ่งแวดล้อมขนบธรรมเนียม ประเพณี วัฒนธรรม ความเชื่อ วิถีชีวิต อาชีพ ภูมิปัญญา สภาพปัญหา ความต้องการ กลุ่มเป้าหมายประกอบด้วยนักวิชาการ ปราชญ์ชาวบ้าน ผู้นำชุมชน ผู้แทนชุมชน ประชาชนในชุมชนบ้านฮ่องฮี ตำบลยางตลาด อำเภอยางตลาด จังหวัดกาฬสินธุ์ ได้มาโดยการเลือกแบบเจาะจง (Purposive Sampling) เนื่องจากการดำเนินการวิจัยในครั้งนี้เป็นเรื่องเฉพาะปัญหาทรัพยากรธรรมชาติและสิ่งแวดล้อม

 ระยะที่ 2 การพัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือนโดยใช้ข้อมูลตั้งแต่อดีตจนถึงปัจจุบัน เกิดการระดมความคิดเพื่อให้เกิดการมีส่วนร่วมในการปฏิบัติ เกิดแผนบูรณาการในการบริหารจัดการธรรมชาติและสิ่งแวดล้อม เกิดการคิดวิเคราะห์สภาพปัญหาและความต้องการ เกิดกิจกรรม รูปแบบเรียนรู้ใหม่ในชุมชนในการบริหารจัดการทรัพยากรธรรมชาติและสิ่งแวดล้อมภาคครัวเรือน กลุ่มเป้าหมายที่ใช้ในการวิจัยระยะที่ 2 ได้แก่ นักวิชาการ ปราชญ์ชาวบ้าน ผู้นำชุมชน ผู้แทนชุมชน ประชาชนในชุมชนบ้านฮ่องฮี ตำบลยางตลาด อำเภอยางตลาด จังหวัดกาฬสินธุ์ ได้มาโดยการเลือกแบบเจาะจง (Purposive Sampling)

 ระยะที่ 3 ทดลองและประเมินผลใช้รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือน โดยวิเคราะห์ครัวเรือนต้นแบบ รูปแบบกิจกรรมการบริหารจัดการทรัพยากรธรรมชาติและสิ่งแวดล้อม ความต้องการของภาคครัวเรือน และองค์ประกอบของการบริหารจัดการทรัพยากรธรรมชาติและสิ่งแวดล้อมภาคครัวเรือน กลุ่มเป้าหมายที่ใช้ในการวิจัยโดยการเลือกแบบเจาะจง (Purposive Sampling) ที่มีคุณลักษณะกลุ่มเดียวกับกลุ่มเป้าหมายในระยะที่ 2

 **2.** **พื้นที่ทำงานวิจัย**

 2.1 พื้นที่ขับเคลื่อนกระบวนการเรียนรู้ คือ ชุมชนบ้านฮ่องฮี ตำบลยางตลาด อำเภอยางตลาด จังหวัดกาฬสินธุ์

 2.2 พื้นที่ขับเคลื่อนนวัตกรรม คือ ชุมชนบ้านฮ่องฮี ตำบลยางตลาด อำเภอยางตลาด จังหวัดกาฬสินธุ์

 2.3 พื้นที่ขับเคลื่อนกระบวนการเรียนรู้และพื้นที่ขับเคลื่อนนวัตกรรม สถานีศิลปะในชีวมณฑลภาคครัวเรือนเป็นสถานที่ขับเคลื่อนงาน

 **3.** **ระยะเวลาวิจัย**

ระยะที่ 1 ศึกษาสถานการณ์ปัญหาการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮี ตำบลยางตลาด อำเภอยางตลาด จังหวัดกาฬสินธุ์ ภายในเดือน กันยายน – พฤศจิกายน 2558

ระยะที่ 2 พัฒนากิจกรรมการบริหารจัดการทรัพยากรธรรมชาติและสิ่งแวดล้อม ภาคครัวเรือนบ้านฮ่องฮี ตำบลยางตลาด อำเภอยางตลาด จังหวัดกาฬสินธุ์ ภายในเดือนธันวาคม 2558 – กรกฎาคม 2559

 ระยะที่ 3 ทดลองและประเมินผลใช้รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือนภายในเดือนสิงหาคม – กันยายน 2559

**นิยามศัพท์เฉพาะ**

 **1. รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือน** หมายถึง กิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือน โดยการนำคุณลักษณะ 4 อย่างเป็นเครื่องมือในการกำหนดกิจกรรประกอบด้วย การขยันเลี้ยงชีพด้วยประกอบการงาน การดูแลคุ้มครองรักษาโภคทรัพย์ การมีศิลปะแห่งการคบหา (คบหาสมาคม) และการอยู่อย่างพอเพียง เลี้ยงชีพพอเหมาะ

 **2. ศิลปะในชีวมณฑลภาคครัวเรือน** หมายถึง กระบวนการเรียนรู้ในภาคครัวเรือนที่ให้ความสำคัญต่อการบริหารจัดการทรัพยากรธรรมชาติ และสิ่งแวดล้อม โดยการปรับประยุกต์ใช้หลักธรรม ในการขับเคลื่อนนวัตกรรมครั้งนี้ได้กำหนดกลุ่มเป้าหมายหลัก คือ กลุ่มคนสถานีศิลปะในชีวมณฑลภาคครัวเรือน ได้แก่ ครอบครัวในชุมชนบ้านฮ่องฮี อำเภอยางตลาด จังหวัดกาฬสินธุ์

 **3. ชุมชนบ้านฮ่องฮี** หมายถึง กลุ่มคนสถานีศิลปะในชีวมณฑลภาคครัวเรือน ได้แก่ ครอบครัวในชุมชนบ้านฮ่องฮี อำเภอยางตลาด จังหวัดกาฬสินธุ์

 **4. ทรัพยากรธรรมชาติ** หมายถึง ทรัพยากรธรรมชาติ และสิ่งแวดล้อม ที่เกิดแล้วมีความสัมพันธ์กับสภาพภูมิสังคม ภาคครัวเรือนในชุมชนบ้านฮ่องฮี ตำบลยางตลาด อำเภอยางตลาดจังหวัดกาฬสินธุ์

 **5. กระบวนการขับเคลื่อนศิลปะในชีวมณฑลภาคครัวเรือน** หมายถึง ขั้นตอนการจัดกิจกรรมที่มีรูปแบบเหมาะสมพื้นที่กลุ่มคนสถานีศิลปะในชีวมณฑลภาคครัวเรือน ชุมชนบ้านฮ่องฮี อำเภอยางตลาด จังหวัดกาฬสินธุ์ มีสถานีศิลปะในชีวมณฑลเป็นสถานที่ขับเคลื่อนงาน

 **6. กระบวนการเรียนรู้ร่วมกัน** หมายถึง การเรียนรู้ผ่านกิจกรรมหลายรูปแบบที่เหมาะสมกับกลุ่มคนสถานีศิลปะในชีวมณฑลภาคครัวเรือน ชุมชนบ้านฮ่องฮี อำเภอยางตลาด จังหวัดกาฬสินธุ์

 **7. หลักพุทธธรรม** หมายถึงหลักธรรมทิฏฐธัมมิกัตถประโยชน์ ที่ประกอบด้วย อุ อา กะ สะ หรือหัวใจเศรษฐี คือการประกอบเลี้ยงชีพด้วยการงาน ดูแลคุ้มครองรักษาทรัพย์ มีศิลปะในการคบหาเพื่อน และอยู่อย่างพอเพียง เลี้ยงชีพพอเหมาะโดยสมดุลยภาพในครัวเรือน

 **8. หลักปรัชญาของเศรษฐกิจพอเพียง** หมายถึง การใช้ความรู้บวกคุณธรรม ทำให้เกิดความมีเหตุมีผล มีความพอประมาณ และมีภูมิคุ้มกันในการเคลื่อนกิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือน

**ประโยชน์ที่จะได้รับ**

 1. สร้างการส่วนมีจิตสำนึกรับผิดชอบเรื่องรูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือน โดยนำหลักปรัชญาของเศรษฐกิจพอเพียง มาใช้ในการดำเนินชีวิต

 2. เป็นต้นแบบของสังคมที่เป็นมิตรกับสิ่งแวดล้อมผ่านระบบการเชื่อมโยงกับวิถีชีวิตสามารถนำไปประยุกต์ใช้ได้ และปลูกฝังแนวคิดให้เกิดความตระหนักว่าทรัพยากรธรรมชาติและสิ่งแวดล้อมเกื้อกูลต่อการอยู่รอดของมนุษย์

 3. การพัฒนาของสังคมมนุษย์ จากการใช้ทรัพยากรธรรมชาติสู่การอยู่ร่วมกันอย่างเกื้อกูล และการใช้ประโยชน์อย่างยั่งยืน โดยการใช้หลักศาสนา วัฒนธรรม ประเพณี การดำรงชีวิตตามวิถีชุมชนเป็นเครื่องมือเพื่อปลูกฝัง ให้เป็นแบบอย่างที่ดีของการบริโภค ที่ยั่งยืนบนฐานภูมิปัญญาดั้งเดิม ผ่านกระบวนการเวทีการเรียนรู้ของชุมชน และเครือข่ายปราชญ์